খাতায়-কলমে দাম্পত্যে ইতি জয়জিৎ-শ্রেয়ার

কলকাতা: গুজব নয় সত্যিই বিবাহবিচ্ছেদ হয়েছে জয়জিৎও শ্রেয়ার। বাংলার অন্যতম জনপ্রিয় অভিনেতা জয়জিৎ বন্দ্যোপাধ্যায় (Joyjit Banerjee) এবং তাঁর স্ত্রী শ্রেয়ার বিবাহ বিচ্ছেদের কথা কিছুদিন ধরেই শোনা যাচ্ছে। বহুদিন ধরেই জয়জিৎ (Joyjit Banerjee Confirms Divorce) ও তাঁর স্ত্রী শ্রেয়ার সম্পর্কের সমীকরণ নিয়ে নানা গুঞ্জন চলছে। বছর শুরুতেই সামনে এল অভিনেতা জয়জিৎ বন্দ্যোপাধ্যায়ের বিবাহবিচ্ছেদের খবর।

তারকা বিচ্ছেদের গল্প কোনও ইন্ডাস্ট্রির বুকেই এখন নতুন না। দীর্ঘদিনের দাম্পত্যের পর, অনেকেই আলাদা হয়ে গিয়েছেন। ২০২৪ সাল থেকেই গুঞ্জন ছিল তুঙ্গে। অভিনেতা জয়দীপ বন্দ্যোপাধ্যায়ের সঙ্গে এক ছাদের তলায় থাকছেন না তাঁর স্ত্রী শ্রেয়া। যদিও যতবার অভিনেতাকে এই নিয়ে জিজ্ঞাসা করা হয়েছে, ততবারই তিনি বিষয়টি নয় এড়িয়ে গিয়েছেন আর নয়তো বা বলেছেন তিনি বিবাহিত। অবশেষে জানা গেল ডিসেম্বরেই ডিভোর্স হয়েছে জয়জিৎ ও শ্রেয়ার। নিজেই এই কথা জানিয়েছেন অভিনেতা। নতুন বছরে পা দিতেই জয়জিৎ জানিয়ে দিলেন যে গত ১২ ডিসেম্বর তাঁর ও শ্রেয়ার আইনতভাবে ডিভোর্স হয়ে গিয়েছে।

আরও পড়ুন: কেজিএফ ২’কে টেক্কা দিয়ে নয়া মাইলফলক ধুরন্ধরের

এক সংবাদমাধ্যমের কাছে নিজের ডিভোর্সের কথা স্বীকার করে অভিনেতা জানিয়েছেন যে তাঁদের সন্তানের জন্য তাঁরা চাননি সম্পর্ক ভাঙার খবর প্রকাশ্যে আসুক। জয়জিৎ বলেন, দু’বছর ধরে আমরা আলাদা ছিলাম। এখানে কারও প্রতি কারও রাগ নেই, হিংসা নেই। দু’জনে যৌথ ভাবে সিদ্ধান্ত নিয়েছি বিয়ে ভাঙার। আমার মা-বাবাই বড় করেছে আমাদের ছেলেকে। যশোজিৎকে বলেছি আমার প্রতিও যেমন ওর দায়িত্ব, কর্তব্য রয়েছে, মায়ের প্রতিও সমান দায়িত্ব, কর্তব্য রয়েছে।এই নিয়ে আর আলোচনা হোক সেটা কাম্য নয়। আমি দুঃখিত আপনারা কষ্ট পেয়েছেন বলে।”